Kommer oor voorgenome nasionale simfonieorkes | Netwerk24
KYK: Heideveld-ma sê 2 vroue wou haar kind ontvoer
'n Ma van Heideveld het ouers in Kaapstad gewaarsku teen twee vroue wat glo voorgee om kolwyntjies te verkoop, maar eintlik niksvermoedende kinders probeer ontvoer.
Vermeende kabeldief erg beseer in ontploffing
'n Man wat klaarblyklik probeer het om kabels by 'n substasie by die Westdene-ontspanningsentrum in Johannesburg te steel, het erg verbrand toe een van die kabels ontplof het.
Kragopteller rand glo jong student in Bfn aan
Die polisie in Bloemfontein ondersoek 'n saak van aanranding nadat 'n man, wat glo aan kragoptel-kompetisies deelneem, 'n 19-jarige student in vermoedelik 'n padwoedevoorval in die stad in haar motor gewurg en aangerand het.
Leeus se Dayimani sluit by Blitsbokke aan
Die Leeus-losvoorspeler Hacjivah Dayimani het hom Maandag by die Blitsbokke se oefengroep in Stellenbosch aangesluit.
SAUK saai nie Wêreldbeker uit
Die SAUK het Maandag bevestig dat hy nie die Wêreldbeker-rugbytoernooi op sy televisiekanale sal beeldsend nie, berig Sport24.
Tuks skraap deur, Kovsies kry 99-tal
Die Oos-Kaapse Madibaz het Maandag hul skrale kans op 'n plek in die halfeindronde van die Varsitybeker-netbalreeks lewend gehou deur 'n gemaklike oorwinning van 57-22 oor die Tshwane Universiteit van Tegnologie (TUT) te behaal.
Sasria se direkteure bedank
Al die nie-uitvoerende direkteure van Sasria, die regering se korttermynversekeraar vir skade weens oproer en terreur, het bedank.
Eskom het 'n tender uitgereik om finansiële adviseurs aan te stel wat hom moet help om die staat se reddingsboei reg te bestee.
Rand 10c swakker ná aanval op olie-aanleg
Die aanval op die wêreld se grootste olie-aanleg in Saoedi-Arabië het Maandag 'n impak van ongeveer 10c op die rand-dollar-wisselkoers gehad.
Ôs hettie 'n anne lantie
Te midde van onder meer geweld teen buitelanders is dit nodig dat Suid-Afrikaners baie harder oor menseregte praat, skryf Danny Titus.
Breyten se moderniteit nie sonder empatie of liefde
Die gevierde Suid-Afrikaanse digter Breyten Breytenbach vier Maandag sy 80ste verjaarsdag. Charl-Pierre Naudé kyk na die invloed wat Breytenbach op Afrikaans en Suid-Afrika gehad het.
As 'n nagmerrie waar word
Kenners reken die ontvoerings waaroor die media berig, is net die oortjies van die seekoei en dat dié soort misdade aan die toeneem is. Het Suid-Afrikaners rede tot kommer? Carla Lewis stel ondersoek in.
Griekse tragedie uit eietydse SA hoek bekyk
Die Griekse tragedie Antigone, wat Sophocles sowat 2 460 jaar gelede geskryf het, gaan danksy 'n plaaslike navorsingsprojek nuwe lewe in Kaapstad kry.
Tannie Maria in haar vellies is terug
Haar jongste is 'n politieke boek, want sy is gesond vir die eerste keer in twee dekades. Sy wou nie nog 'n gemaklike boek skryf nie, sê Sally Andrew, skepper van die geliefde tannie Maria, oor haar jongste roman. Laetitia Pople het met haar gesels.
'Stomp' stamp sy voete heerlik in jou ore
Die internasionaal bekroonde produksie Stomp het luidkeels in die Moederstad ingebulder gekom, en plaaslike ondersteuners het gehoor gegee.
KYK: Hierdie week op Die Testament...
Dié week op Die Testament oefen Natasja (Sandra Prinsloo) en haar boewe meer druk op Bastian (Nico Panagio) uit en dan wag daar 'n skokaankondiging op die Weyers wat alles verander.
OMNIBUS: Die Testament (1-10)
Kyk die eerste 10 episodes van Die Testament sonder onderbreking!
Bak 'n blommekoek
As kind het ons elke naweek 'n groot sjokolade- of vanieljekoek gebak. Ons het laasgenoemde sommer 'n witkoek genoem. Die versiersel is met die hand van plaasbotter en versiersuiker gemaak en geklop tot lig en romerig.
Kommer oor voorgenome nasionale simfonieorkes
Deur Elretha Britz 07 Desember 2018 08:00
Ná die bekendmaking dat 'n nasionale orkes en operageselskap vir Suid-Afrika gestig gaan word, het Elretha Britz by hoofde van bestaande orkeste uitgevind hoe hulle daaroor voel.
Dirigent Perry So repeteer onlangs saam met die KFO en lede van jeugorkes. Die opleidingsprogramme gaan die eerste geraak word indien die orkes sy bedrywighede moet staak of ontbind.
Nathi Mthethwa, minister van kuns en kultuur, se aankondiging dat 'n nasionale simfonieorkes en operageselskap vir Suid-Afrika op die been gebring gaan word, was soos 'n skoot koue water vir die bestuur van die Kaapstadse Filharmoniese Orkes (KFO).
Die ontsteltenis is nie oor die koms van 'n nasionale orkes nie, maar oor die gevolglike ontneming van die jaarlikse regstreekse regeringsbefondsing vir die KFO.
Of die twee ander voltydse professionele orkeste, die Johannesburgse en KwaZulu-Natalse Filharmoniese Orkeste (JPO en KZNPO) ook voortaan geen vaste jaarlikse toekenning van die regering gaan ontvang nie, kon nie vasgestel word nie, aangesien Bongani Tembe, uitvoerende hoof van albei orkeste, nie beskikbaar was nie.
Hlengiwe Buthelezi, sy assistent, sê hy is in die buiteland en daarna met sy jaarlikse verlof en sal dus nie kommentaar kan lewer nie.
Hoewel daar nog vele onbeantwoorde vrae oor die voorgenome nasionale simfonieorkes is, meen orkeshoofde dit is nie volhoubaar as die groter geheel van ook musiekopleiding in ag geneem word nie.
Gaan dit 'n reisende orkes wees? Indien nie, waar sal dit gesetel wees? Sal die lede opleiding verskaf soos daar van die bestaande orkeste verwag word?
Wat wel verwag word as die orkes gereeld reis, is astronomiese bykomende administratiewe en logistieke koste. Dit sal 'n verkwisting van geld wees wat eerder vir die kunstenaars of die bestaande orkeste betaal kan word, wat juis spartel om kop bo water te hou.
Louis Heyneman, uitvoerende hoof van die KFO, sê ná 'n vyf maande lange stryd om inligting van die nasionale departement van kuns en kultuur te kry, is eindelik kennis gegee dat 'n laaste jaarlikse bydrae van R7 miljoen in twee paaiemente gelewer sal word, 60% vanjaar en 40% volgende jaar.
Volgens 'n betroubare bron ontvang die JPO en KZNPO elk sowat R10 miljoen per jaar van die regering. Of dit ook gestaak sal word, kon nie vasgestel word nie.
Mthethwa se uitgangspunt is dat provinsiale regerings en munisipaliteite die plaaslike orkeste geldelik moet ondersteun.
Heyneman sê 'n vergadering sal onverwyld belê word om die moontlikheid van meer befondsing van dié regering te bespreek.
Of provinsies en munisipaliteite, wat reeds onder erge finansiële en bestuursdruk is, 'n weg sal vind om simfonieorkeste te ondersteun, is egter te betwyfel, meen Fredrick Fourie, raadsvoorsitter van die Vrystaatse Simfonieorkes (FSSO).
Die KFO ontvang R3 miljoen van die Wes-Kaapse regering en die Kaapstad-metro, wat egter net in 10% van sy jaarlikse begroting van R30 miljoen voorsien. Sowat 20% word uit kaartjieverkope verkry en sowat 50% van private skenkers.
Die FSSO, 'n deeltydse professionele orkes met 'n sterk opleidingskomponent, ontvang geen vaste jaarlikse bydrae van die regering nie. Die orkes moet, wanneer daar geleentheid vir aansoeke is, spesiaal aansoek doen om ad hoc-bydraes van die Nasionale Lotery en die Nasionale Kunsteraad (NAC). Dit skep beduidende onsekerheid.
Die Kaapstadse Filharmoniese orkes tydens een van sy jongste uitvoerings. Foto: Alain Proust.
Fourie sê dit het drie jaar gelede gelei tot die stigting van die FSSO se Simfonie gee Lewe-projek, wat poog om meer deurlopende private bydraes te verseker en beter beplanning moontlik te maak.
"Dit is nie genoeg om selfs 'n deeltydse orkes soos die FSSO aan die gang te hou nie. Soos vir alle orkeste oor die wêreld heen is regeringsbefondsing noodsaaklik, verkieslik in 'n model gegrond op 'n vennootskap tussen private inisiatiewe en owerheidsteun," sê Fourie.
Die KFO is sedert 2000 verskeie kere geherstruktureer "om by 'n veranderende Suid-Afrika aan te pas", sê Heyneman. Die ledetal is van 80 tot 50 verminder, wat die gebruik van ad hoc-spelers in die vier simfonieseisoene noodsaak.
Die permanente spelers gee dus 120 konserte (repetisies uitgesluit) per jaar sonder rotasie soos in ander orkeste. Die bestuurspan is aansienlik kleiner as vir soortgelyke orkeste, terwyl besoekende musici bereid is om, vanweë die orkes se goeie reputasie, vir 'n klein gedeelte van hul normale tarief te speel.
As verder ingekort word, sal gehalte en geleenthede vir veral opkomende musici in die slag bly.
Fourie en Heyneman stem saam dat 'n simfonieorkes se taak in Suid-Afrika veel meer omvangryk as net konsertuitvoerings is. Die orkeste en hul lede verskaf deurlopende onderrig en opleiding aan 'n nuwe generasie van musici, waarvan verreweg die meeste in die townships is.
Hulle verskaf ook werk aan musici en musiekonderwysers en identifiseer en ontwikkel begaafde musici (operasangers ingesluit) sodat hulle op wêreldverhoë kan optree. Daarby vestig hulle 'n musiekkultuur wat broodnodig is vir geestesverryking en gemeenskapsontwikkeling in 'n land soos Suid-Afrika.
Die FSSO en die KFO het albei jeugorkeste onder hul vlerk en lewer ongeëwenaarde werk in 'n uitgebreide opleidingsprogram soos die KFO se Masidlale wat van Khayelitsha tot Atlantis aangebied word.
In Bloemfontein bestuur die FSSO 'n musiekopvoedkundige program, wat vir verskeie leerlinge en studente loopbaangeleenthede skep.
Albei die orkeshoofde is dit eens dat regeringsgeld, hetsy nasionaal, provinsiaal of munisipaal, onontbeerlik is vir die voortbestaan van 'n simfonieorkes en dat 'n simfonieorkes onontbeerlik is vir gemeenskappe.